Pääsivulle

# sfnet.harrastus-alkuiset ryhmät

- sfnet.harrastus: <harrastus> <.aseet> <.astronomia> <.audio+video> <.audio+video.autohifi> <.autot> <.autovanhukset> <.biljardi> <.dx-kuuntelu> <.elektroniikka> <.elokuvat> <.filatelia> <.fillarit> <.ham> <.ilmailu> <.itsepuolustus> <.kalastus> <.kiipeily> <.kirjoittaminen> <.kulttuuri> <.kulttuuri.sarjakuvat> <.kulttuuri.sf> <.lemmikit.akvaario> <.lemmikit.muut> <.linnut> <.mehilaishoito> <.melonta> <.mensa> <.metsastys> <.mp> <.musiikki> <.musiikki.klassinen> <.nisakas> <.partio> <.perhoset> <.pelit> <.pelit.go> <.pelit.kerailykortit> <.pelit.rooli> <.pelit.strategia> <.pelit.shakki> <.puutarha> <.rahapelit> <.retkeily> <.ruoka+juoma> <.sienet> <.sukellus> <.sukututkimus> <.tanssi> <.valokuvaus> <.veneet> <.viinit> <.visailu>

sfnet.harrastus Sekalaisia harrastuksia
  Tätä ryhmää voi käyttää, jos omalle harrastukselle ei ole omaa ryhmää. Jos jokin harrastus kerää riittävästi pysyvää keskustelua voidaan sille toki omakin ryhmä perustaa.

sfnet.harrastus.aseet Ase- ja ampumaharrastajien foorumi
  Aseisiin ja ammuntaan liittyvää keskustelua.

sfnet.harrastus.astronomia Tähtitieteen harrastajille
  Tämä uutisryhmä käsittelee tähtitieteeseen, tähtiharrastukseen ja avaruusasioihin liittyviä teemoja. Alueelle pyritään toimittamaan myös uutisia harrastajia kiinnostavista asioista, kuten tähtitaivaan ilmiöistä, harrastustapahtumista ja uusista löydöistä. Ryhmässä voi myös alaan liittyvistä asioista ja käydä tähtiasioihin liittyvää keskustelua. Suomen tähtiharrastusyhdistykset voivat myös käyttää tätä aluetta tiedotuskanavanaan.

  Alueen aihepiiriin eivät kuulu: UFOt, rajatieteet, horoskoopit, astrologia yms. lieveilmiöt. Näistä käytävä keskustelu tulee siirtää niitä varten varattuihin uutisryhmiin.

  Alue on linkitetty Fidonetin Suomen alueella levitettävään alueeseen sf.astronomia.

  Tätä aluetta koskevat tiedustelut, huomautukset ja ehdotukset voidaan osoittaa Veikko Mäkelälle (Veikko.Makela@Helsinki.FI).

sfnet.harrastus.audio+video Audio- ja videolaitteistoista
  Keskustelua äänen ja kuvan tallennus-, välitys- sekä toistotekniikasta, studiotekniikasta, standardeista, audio- ja videolaitteistoista sekä niiden rakentelusta.

sfnet.harrastus.audio+video.autohifi Autossako hifi?
  Keskustelua autoihin sijoitettavista hifilaitteistoista.

sfnet.harrastus.autot Autoilijoiden keskustelukanava
  Kaikkea autoihin liittyvää. Liikennepolitiikkaa yms. varten on myös ryhmä sfnet.keskustelu.liikenne.

sfnet.harrastus.autovanhukset Vanhojen autojen harrastajat
  Ryhmä käsittää kaiken mahdollisen vanhoihin autoihin liittyvän varaosista museoautoiluun, mutta ei tietenkään noihin kahteen aiheeseen rajoittuen.

sfnet.harrastus.biljardi Biljardin pelaajat

sfnet.harrastus.dx-kuuntelu Dx-keskustelua
  Uutisryhmä suomalaisille dx-kuuntelijoille. DX-kuuntelulla tarkoitetaan ulkomaisten radioasemien kuuntelua ja niiden kuuluvuuden tarkkailua.

sfnet.harrastus.elektroniikka Elektroniikan harrastajille
  Elektronisten laitteiden, vimpaimien ja hilavitkuttimien rakentelu, käyttö ja keräily. Tietokoneet, radiot, äänen/kuvantoisto-, teko- ja muokkauslaitteet sun muut elektroniset härvelit ja komponentit hardwareharrastelijan kannalta.

sfnet.harrastus.elokuvat Elokuvien harrastajat
  Tämä ryhmä on tarkoitettu lähinnä elokuvan katselun harrastajille. Elokuva-arvostelut sopivat myös hyvin. Elokuvien ja videoiden kuvauksen harrastus sovinnee paremmin sfnet.harrastus.valokuvaus ryhmän alle vaikka voihan täälläkin elokuvien tekotekniikastakin keskustella.

sfnet.harrastus.filatelia Filateliaryhmä
  Ryhmä postimerkkeilijoille. Aihepiiriin sopii myös leimat, kuoret muut lähialueet.

sfnet.harrastus.fillarit Pyöräilijöiden puheita
  Ryhmän tarkoituksena on keskustella kaikesta, joka liittyy pyöräilyyn ja sen ympärillä liikkuvaan. Yleisesti laitteista, jotka liikkuvat ihmisten lihasvoimin.

sfnet.harrastus.ham Radioamatööritoiminnasta keskustelua

sfnet.harrastus.ilmailu Ilmailun harrastajat

sfnet.harrastus.itsepuolustus Keskustelua eri itsepuolustuslajeista
  Tässä ryhmässä voivat eri lajien harrastajat keskustella kokemuksistaan levittää tietoa lajeista.

sfnet.harrastus.kalastus Keskustelua kalastuksesta
  Ryhmä sfnet.harrastus.kalastus on keskusteluryhmä kalastuksesta kiinnostuneille. Samoille apajille mahtuvat niin pystypilkkijät kuin ajoverkkokalastajatkin. Keskustelua kalastusvälineistä, paikoista ja syöteistä muusta asiaan kuuluvasta sekä kalojen jatkokäsittelyvälineistä (mm. perkaus, valmistus).

sfnet.harrastus.kiipeily Kiipeilyharrastus eri muodoissaan
  Tässä ryhmässä keskustellaan kallio-, vuori-, jää- ja seinäkiipeilystä, kiipeilyreiteistä, -varusteista ja -tapahtumista sekä muusta asiaan liittyvästä.

sfnet.harrastus.kirjoittaminen Pöytälaatikkokirjoittajien julkaisukanava
  Oletko kirjoittanut jotain? Haluaisitko palautetta tai vain julkaista muidenkin iloksti tekstejä? Kirjoitusvinkkejä, miten jatkaisin tästä eteenpäin? Tarjoanko kustantajalle? Ryhmä on siis kirjoittajia ja innokkaita lukijoita varten.

sfnet.harrastus.kulttuuri Kulttuurinharrastajien keskustelukanava

sfnet.harrastus.kulttuuri.sarjakuvat Sarjakuvat, piirrokset ja animaatio
  Keskustelua sarjakuvista, pilapiirroksista, piirretystä animaatiosta sekä niiden ilmestymisestä, hankkimisesta, lukemisesta, ihailemisesta ja muista asiaan liittyvistä ilmiöistä.

sfnet.harrastus.kulttuuri.sf Science Fiction -harrastajat
  Tämä on kaikille science fictionista ja fantasiasta ja näiden kulttuurinmuotojen lieveilmiöistä kiinnostuneille tarkoitettu ryhmä. Ryhmä on tarkoitettu paitsi keskustelukanavaksi, myös nopeaksi scifi-uutismediaksi.

sfnet.harrastus.lemmikit.akvaario Kala- ja muut säiliöt
  Keskustelua ja kysymyksiä akvaarioista, olivat ne sitten kaloille tai muille eliöille.

sfnet.harrastus.lemmikit.muut Muut lemmikkieläimet
  Ryhmä niille lemmikkieläimille, joilla ei ole omaa ryhmää.

sfnet.harrastus.linnut Villien lintujen harrastajat
  Ryhmässä voi keskustella kaikesta lintuharrastukseen liittyvästä. Lintuharrastukseksi katsotaan tässä vain villien lintujen harrastaminen ts. keskustelun ulkopuolelle on pääsääntöisesti suljettu esim. häkkilintuihin tai metsästyshaukkoihin liittyvät aiheet.

  Tieteellisetkin kirjoitukset sopivat ryhmään, vaikka se onkin harrastus-hierarkian alla.

  Ryhmään välitetään myös yksityiselle postituslistalle ("Lintuverkko") lähetetyt viestit, mutta tähän ryhmään kirjoitetut viestit eivät välity mainitulle postituslistalle! Mikäli haluat liittyä Lintuverkkoon, ota yhteyttä yhteyshenkilöön.

  Lintuharrastajien keskuudessa vallitsevan tavan mukaan useat kirjoittavat lintujen lajinimet käyttäen tieteellisestä nimestä muodostettua 3 + 3 -kirjaimista lyhennettä. Tämä on nopeaa ja vakiintunut käytäntö. Ryhmään voi siis kirjoittaa lintujen nimet joko suomeksi, ruotsiksi tai latinaksi, mutta et voi vaatia muita käyttämään sinun ymmärtämääsi muotoa. Pahoittelen sitä, että tämä käytäntö vaikeuttaa joidenkin viestien ymmärtämistä.

  Yhteyshenkilö: Martin Helin (Martin.Helin@hut.fi)

sfnet.harrastus.mehilaishoito Mehiläisten hoitamisesta
  Mehiläishoidosta harrastuksena ja jopa ammattina eli makeaa mahan täydeltä.

sfnet.harrastus.melonta Melonta eri muodoissaa.
  Ryhmässä keskustellaan kanootti-, kajakki-, kilpa-, koski- ja retkeilymelonnasta sekä muistakin melalla leikittävistä vesileikeistä.

sfnet.harrastus.mensa Mensan kanava
  Ryhma on tarkoitettu ensisijassa Mensaan ja mensalaisuuteen liittyvien asioiden kasittelyyn. Ryhmassa voidaan tiedottaa Mensan jarjestamista seka julkisista etta jasentilaisuuksista, joita ovat esimerkiksi eri paikkakunnilla jarjestettavat alykkyystestit, yhdistyksen vuosikokoukset seka erilaisten SIGien palaverit ja tapahtumat.

  Ryhmassa voidaan myos kayda erilaisia Mensan toimintaan ja mensalaisuuteen liittyvia keskusteluja, seka kirjoitella periaatteessa mista hyvansa asioista, jotka saattaisivat mensalaisten mielesta olla mielenkiintoisia. Keskustelukanavana uutisryhma on selvasti joustavampi kuin Mensalainen -lehti, joka ilmestyy kerran kahdessa kuussa, ja uutisryhmassa voi saada esille myos ei mensalaisten nakemyksia.

  Ryhmaan ei kuitenkaan toivota keskusteluja aiheista, joille uutishierarkiassa on olemassa omat ryhmansa. Tallaiset aiheet tulisi pyrkia pitamaan paaosin omissa ryhmissaan. Jos jokin aihe tuntuu aivan erityisen kiinnostavalta, niin tulisi itse keskustelu pitaa aiheen mukaisessa ryhmassa, ja lahettaa tahan ryhmaan vain maininta, missa ryhmassa ko. aiheesta on keskustelu kaynnissa.

  Ryhma on tarkoitettu myos muiden kuin mensalaisten luettavaksi, ja muutkin voivat halutessaan lahettaa Mensaan, Mensan tapahtumiin tai mensalaisuuteen liittyvia kysymyksiaan, tms. materiaalia ryhmassa julkaistavaksi.

  Uutisryhman varsinainen luonne selvinnee paremmin kun nahdaan, millaisista asioista kayttajat innostuvat kirjoittamaan. Joka tapauksessa joitakin Mensalainen -lehden tiedotteita tulee varmaankin palstalle ilmestymaan.

sfnet.harrastus.metsastys Metsästäjille
  Metsästystä harjoittaville verenhimoisille nettiläisille.

sfnet.harrastus.mp Moottoripyöräilyn harrastajat
  Tämä ryhmä on tarkoitettu moottoripyöräilystä ja kaikesta siihen liittyvästä keskusteluun.

sfnet.harrastus.musiikki Musiikinharrastajat
  Kaikenlainen musiikinkuunteluun ja tekoon liittyvä, alaryhmiä musiikkilajin tms. mukaan sitten kun tarvetta ilmenee, olemassa opn nyt aliryhmä .klassinen.

sfnet.harrastus.musiikki.klassinen Klassisen musiikin harrastajat
  Klassista musiikkia halukkaille.

sfnet.harrastus.nisakas Keskusteluryhmä Suomen luonnonvaraisista nisäkkäistä
  Tässä ryhmässä on tarkoitus on levittää tietoja mielenkiintoisista nisäkäshavainnoista, niin Suomesta kuin ulkomailta, ts. lähinnä Euroopasta, sekä välittää ryhmään myös nisäkäsartikkeleita eri lähteistä, sikäli kuin niiden alkuperäiset kirjoittajat antavat luvan. (Ei mitään hirveän syvällistä tyyliin "Korpipäästäisen polymorfismi 20 vuoden seurannan valossa", vaan mieluummin esim. tähän malliin: "Miten meni naalilla 1993", tai "Metsäsopuleilla massavaellus Maaningalla".) Ryhmässä on tarkoitus keskustella myös nisäkäsbongauksesta.

sfnet.harrastus.partio Partiointia Suomessa ja maailman turuilla
  Avoin kanava keskustella, ilmoittaa, tiedottaa, värvätä, kysyä, ihmetellä partiolaisille/partiolaisia. Yhteydenpitoväline myös erityisesti opiskelijapartiolaisyhteisöille.

sfnet.harrastus.perhoset Perhosharrastajien tiedotuskanava
  Maassamme on noin 1000 aktiivista perhosharrastajaa ja noin 10 ammattilaista. He tekevät vuosittain miljoonia havaintoja. Ryhmä on tarkoitettu mm. nopeahkoon tiedottamiseen havainnoista sekä kaikkeen muuhun perhosharrastukseen liittyvään.

  Proposed-by: roimse@pihta.metla.fi (Hannu Saarenmaa)
  Created-by: hks@nic.funet.fi
  Creation-Date: Mon, 10 Jan 1994 18:36:10 +0200

sfnet.harrastus.pelit Pelit ja leikit
  Tämä ryhmä ja sen alaryhmät on tarkoitettu keskusteluun erilaisista peleistä, leikeistä ja muista vastaavista ajanviettomuodoista mikäli niille ei ole sopivampaa ryhmää. (vrt. rec.games.*).

sfnet.harrastus.pelit.go Strategiapeli go
  Go on 4000 vuotta vanha Kiinasta kotoisin oleva strateginen lautapeli. Ihan mielenkiintoinen tuttavuus...

sfnet.harrastus.pelit.kerailykortit Keräilykorttipelit: keskustelua, kauppaa
  Keskustelua keräilykorttipeleistä, kuten Magic the Gathering. Myös osto/myynti/vaihto-ilmoitukset ovat tervetulleita.

  Nämä keräilykorttipelit käyttävät epätavallista korttipakkaa, jonka kortteja voi yleensä ostaa tai vaihtaa erikseen; kyseessä ei siis ole esimerkiksi jääkiekkopelaajia esittelevät kortit.

sfnet.harrastus.pelit.rooli Roolipelajien ryhmä

sfnet.harrastus.pelit.strategia Strategiapelien harrastajat
  Tämä ryhmä on tarkoitettu niille strategiapeleille, joille ei ole omaa ryhmää. Oma ryhmä tehdään lähinnä tunnetuille peleille, jotka ovat osoittaneet olevansa enemmän kuin vain tähdenlentoja, ja joilla on tarpeeksi suuri käyttäjäkunta (esim. shakki ja go).

sfnet.harrastus.pelit.shakki Shakinharrastajien foorumi
  Ehkä maailman kuuluisin strategiapeli. Harrastajia paljon, jopa tietokoneiden joukossa.

sfnet.harrastus.puutarha Puutarhan ja kasvinkasvattelun ryhmä
  Keskustelua, kysymyksiä ja vinkkejä, aiheena kaikki kasvit mitä sisällä, puutarhassa ja luonnossa kasvaa; puutarhan ja pihojen hoito ja suunnittelu; kasvien taimien, siementen. mukuloiden ja pistokkaiden metsästys ja yleensä viherpeukaloita kiinnostava löpinä.

sfnet.harrastus.rahapelit Rahapelien riivaamille
  Kaikenlaisten (laillisten) rahapelien harrastajille veikkauksesta totoon ja pitkävetoon ja mitä siihen väliin sitten sopiikin.

sfnet.harrastus.retkeily Retkeily ja vaellus
  Retkeilijöiden ja muiden luonnossa vaeltajien foorumi

sfnet.harrastus.ruoka+juoma Kulinaristien kohtauspaikka
  Reseptit, viinivihjeet, ravintola-arvostelut ja muut ruokakulttuurin osa-alueet kuuluvat tämän ryhmän piiriin.

sfnet.harrastus.sienet Sienistä kiinnostuneet
  Mykologia, sienet, sienestys, sieniruoat, puh. (09) 4711.

sfnet.harrastus.sukellus Laitesukellusta ja snorklausta
  Tiedoitus- ja keskusteluryhmä vedenalaisten urheilulajien harrastajille ja niistä kiinnostuneille: puhetta sukelluskoulutuksesta, laitteista, vedenalaisen maailman ihmeistä; ilmoituksia sukellusretkistä, -kisoista, ja -kursseista; tarinoita kokemuksista ja "läheltä piti" -tilanteista sekä matkaraportteja ja kohdevinkkejä. Puhumme asioista pintaa syvemmällä!

sfnet.harrastus.sukututkimus Suvustansa kiinnostuneille
  Ryhmä on tarkoitettu sukututkimuksen harrastajille yleiseksi keskustelukanavaksi. Ryhmässä voidaan käydä keskustelua kaikesta sukututkimukseen liittyvästä, mm. sukututkimuksen menetelmistä, ongelmista ja tietokoneohjelmista. Ryhmä avulla kiinnostuneet voivat pitää yhteyttä toisiinsa, vaihtaa tutkimustuloksia ja etsiä tietoja omien tutkimustensa tarpeisiin.

  Proposed-by: scanle@uta.fi (Anna Leppälä)
  Created-by: hmj@news.funet.fi
  Creation-Date: Thu, 10 Feb 1994 10:35:40 +0200

sfnet.harrastus.tanssi Tanssinharrastajien tiedotus- ja keskustelukanava
  Tämä uutisryhmä on tarkoitettu kaikkien tanssin eri muotoja (mm. kilpatanssia, balettia, modernia- ja jazztanssia, kansantansseja - niin koti- kuin ulkomaisiakin) harrastavien ja niistä kiinnostuneiden tiedotus- ja keskustelukanavaksi. Tiedotus- ja keskusteluaiheita ovat mm. esiintymiset ja näytökset, tanssikilpailut, harrastus- ja harjoitusmahdollisuudet. Tiedotettavia asioita ovat mm. esiintyjät, ajat ja paikat ja mielipiteitä voi vaihtaa kaikesta mahdollisesta tanssiin liittyvästä. Lisäksi tavoitteena on saada aikaan keskustelua eri tanssimuotojen harrastajien kesken.

sfnet.harrastus.valokuvaus Kamerankäyttäjien kerho
  Tähän ryhmä on tarkoitettu keskusteluun kaikesta valokuvauksen harrastamiseen liittyvästä mukaanlukien kamerat, linssit, filmit, videot, valaistus, aiheet jne.

sfnet.harrastus.veneet Veneilynharrastajien oma kanava

sfnet.harrastus.viinit Keskustelua viineistä
  Keskustelua jalon juoman ympäriltä. Valmistusta (aineet ja laitteet), varastoinnista (mitä, missä ja kuinka kauan) ja tietenkin nauttimisesta. Vinkkejä viineistä eri tilaisuuksiin.

sfnet.harrastus.visailu Kilpailuja ja tehtäviä muiden iloksi
  Tähän ryhmään voit postittaa tietokilpailuja sekä erilaisia tehtäviä ja kiperiä ongelmia muiden ratkaistavaksi. Jos kyseessä on tietokilpailun tapainen tehtävä, vastaukset yleensä lähetetään suoraan kilpailun tekijälle, ja hän sitten julkaisee tulokset. Siksi on hyvä mainita kilpailuaika ja osoite, mihin vastaukset on lähetettävä. Yksittäisen ongelman tai älykkyystehtävän vastaukset postitetaan tavallisesti takaisin tähän ryhmään. Vastatessasi kannattaa laittaa jonkinlainen varoitus (otsikkoon sana RATKAISU tms.), jotta et vahingossa veisi muilta ratkaisun iloa.