sfnet.keskustelu-alkuiset ryhmät

Pääsivulle

# sfnet.viestinta-alkuiset ryhmät

- sfnet.viestinta: <viestinta> <.irc> <.journalismi> <.matkapuhelimet> <.meili> <.nyyssit> <.tv> <.tv.babylon5> <.radio> <.roskapostit> <.verkkojulkaisut> <.www> <.www.uutuudet>

sfnet.viestinta Kaikenlainen viestintä
  Ryhmän aihepiiriin kuuluu keskustelu kaikenlaisesta viestinnästä ja tiedonvälityksestä ellei paremmin soveltuvaa ryhmää ole (sfnet.tietoliikenne.*, sfnet.harrastus.elokuvat jne.) aiheen käsittelyyn. Alaryhmiä eri viestimille, joukko tai ryhmäviestinnälle jne. voidaan toki perustaa keskustelun kasvaessa. Eri kanavien kuten lehdet, kirjat, radio, tv, posti, fax, puhelimet, *uutiset* jne. rooli tiedonvälityksessä tänään ja huomenna on eräs mahdollinen keskustelunaihe. Viestinnän etiikka ja tehokkuus kenties toinen.

sfnet.viestinta.irc IRC:n käyttäjien palsta
  Koska irc puhunee itse puolestaan, on ryhmä tarkoitettu erityisesti irkkiin liittyvien teknisluonteisten ongelmien käsittelyyn sekä oikeiden irc-kanavien löytämiseen.

sfnet.viestinta.journalismi Journalistien ja kansan kohtauspaikka
  Ryhmä (ammatti)journalismista (lehteen tai muuhun toimitettuun mediaan kirjoittamisesta) ja journalisteista (journalismia harrastavista) keskusteluun. Aiheita ovat mm. "mitä on journalismi", "oliko lehdessä ollut juttu hyvän lehtimiestavan mukainen?", "mitä on hyvä lehtimiestapa", "uuden tekniikan vaikutukset journalismiin", sekä "julkaisijan vastuu Internetissä".

  Tässä ryhmässä journalistien ja viestinnän kuluttajien on tarkoitus kohdata toisensa tasavertaisina. Tämä mediahan sallii vapaan kaksisuuntaisen kommunikoinnin, mitä toimitettu media ei aina tee.

  Myös journalismiin liittyvä tiedotus on tervetullutta.

sfnet.viestinta.matkapuhelimet Matkapuhelimet ja muut matkaviestimet
  Ryhmän sisältö liittyy kaikenlaisiin matkaviestimiin, mutta erityisesti matkapuhelimiin, operaattoreiden verkkojen kattavuuteen, hinnotteluun, kokemuksiin eri laitteista, missä ja miten kännykkää on soveliasta käyttää jne.

sfnet.viestinta.meili Sähköpostiin eli meiliin liittyvä keskustelu
  Sisältö liittyy käytettäviin postiohjelmiin, tekijänoikeuksiin, väärinkäytöksiin (kuten kiertokirjeet), autentikointiin jne.

sfnet.viestinta.nyyssit Keskustelua nyysseistä eli näistä uutisryhmistä
  Keskustelu liittyy nyysseihin, esimerkiksi kirjoitustapaan, vakiintuneisiin käytänteisiin, tekijänoikeuksiin, väärinkäytöksiin yms., mutta ei uusien sfnet-ryhmien luomiseen, johon liittyvä keskustelu on ryhmässä sfnet.ryhmat+listat.

sfnet.viestinta.tv Kaikenlaista television tiimoilta
  Ryhmä on tarkoitettu keskusteluun erilaisista televisio-ohjelmista, kanavista, katselun merkityksestä, uudesta tekniikasta ja muusta televisioon liittyvästä. Muistakaa myös muut ryhmät kuten Sfnet.harrastus.elokuvat tai sfnet.keskustelu.viestinta, jotka voivat sopia paremmin joillekin aiheille.

sfnet.viestinta.tv.babylon5 Keskustelua Babylon5-ohjelmasta Suomessa (Moderated)
  Ryhmä on televisiosarjan Babylon5 keskusteluryhmä. Ryhmä on moderoitu, joten viestit sinne kulkevat moderaattorin kautta. Tämän tarkoituksena on estää ns. spoilerit, eli sen, että lukijoille paljastettaisiin jotain jaksoista, joita ei ole vielä Suomessa näytetty. Moderaattorina toimii Henrik "Leopold" Herranen, leopold@cs.tut.fi.

sfnet.viestinta.radio Radion kuuntelijoille
  Ryhmä on tarkoitettu keskustelulle yleis- ja paikallisradiotoiminnasta, sekä kaupallisesta että ei-kaupallisesta, Suomessa ja ulkomailla. Keskustelunaiheisiin kuuluvat paitsi jakelutekniikka ja radiovastaanottimet, myös kommentointi ja kritiikki eri radiokanavien ohjelmistosta sekä keskustelu laajemmin radion merkityksestä yhteiskunnassa.

sfnet.viestinta.roskapostit Roskaviesteistä
  Ryhmä on tarkoitettu keskusteluun ns. SPAMmeistä eli eritasoisista sähköisistä massalähetyksistä joko uutisryhmiin tai meileihin. Miten niihin tulisi suhtautua? Mitä teknisiä apuvälineitä on käytettävissä jne.

sfnet.viestinta.verkkojulkaisut Keskustelua sähköisistä julkaisuista
  Tietoverkoissa tai muuten sähköisessä muodossa levitettävien julkaisujen synnyttämää keskustelua, mukaanlukien niiden tekemisen tekniset ja muut ongelmat ja verkkojulkaisemisen filosofia.

sfnet.viestinta.www Seitistä ja sen käytöstä
  Ryhmä seitistä (World Wide Web), siihen liittyvistä ohjelmista, standardeista ja käytännöistä sekä seitin tarjoamista palveluista.

sfnet.viestinta.www.uutuudet Uudet ja muuttuneet seittisivut
  Vapaamuotoisia tiedotuksia uusista ja muuttuneista seittiin (WWW) pohjautuvista palveluista ja aineistosta.