Ohjeet sfnet-ryhmälistan päivittämiseen
 
	Ryhmien kuvaukset ovat tiedostoissa *.input. Jos foo.input on
	olemassa, ei tiedosto foo.html kannata editoida, koska muutokset
	häviävät seuraavan päivityksen yhteydessä.
	
	Tiedosto sfnet.kaikki.input rakennetaan automaattisesti. Siihen
	ei kannata koskea.

	Päätiedosto on sfnet.ryhmat.html.

Ryhmän lisäys:

	1. Lisää kuvaus oikeaan tiedostoon: sfnet.foo.bar lisätään
	   tiedostoon sfnet.foo.input, jos sellainen on, muuten tiedostoon
	   sfnet.muut.input.
	   
	   *.input -tiedostoilla on tarkka formaatti: jokaisen ryhmän
	   kuvaus alkaa rivilla, joka on muotoa:
	   
	   	<dt>sfnet.foo.bar lyhyt kuvaus
	
		   - <dt> alkaa aivan rivin alusta (ei tyhjää alussa)
		   - sen jälkeen heti (ei tyhjää) ryhmän nimi
		   - ryhmän nimen jälkeen välilyönti (ei tab) ja kuvaus
		   
	2. Lisää ryhmä myös tiedostoon sfnet.uusia.html: UL-listaan
	   loppuun uusi rivi. Jos uusi ryhmä on sfnet.foo.bar, rivi
	   on muotoa
	   
	   <li><a href="sfnet.foo.html#sfnet.foo.bar">sfnet.foo.bar</a> 
	   	(1.9.1969 liw)
		
	   (saa jakaa useammalle riville). href:n jälkeinen osa eli
	   hypertekstilinkki ryhmän kuvaukseen koostuu kahdesta osasta:
	   ennen #-merkkiä tulee tiedoston nimi (kuten kohdassa 1, mutta
	   .input on .html) ja sen jälkeen tulee ryhmän nimi sellaisenaan.
	   
	   Mikäli listassa on yli kaksi kuukautta vanhoja ryhmiä, ne saa
	   poistaa (ei ole pakko).
	   
	3. Aja komento paivita-sfnet
	
Ryhmän poisto:

	1. Poista ryhmän kuvaus tiedostosta *.input.
	
	2. Lisää ryhmä poistettujen luetteloon tiedostossa 
	   sfnet.poistetut.html.
	   
	3. Aja komento paivita-sfnet
	
Checkgroups:

	paivita-sfnet luo tiedoston sfnet.checkgroups, jonka voi
	lähettää ryhmään sfnet.checkgroups. Sen ideana on kertoa
	kaikkien palvelimien ylläpitäjille, mitkä ovat viralliset
	sfnet-ryhmät.
	
	Checkgroups tullaan lähettämään automaattisesti.
	
Linkit:

	*.input-tiedostojen ryhmäkuvauksiin luodaan automaattisesti
	ankkuri (linkki), joka on muotoa "#sfnet.ryhman.nimi". Tiettyyn
	ryhmään voi siis viitata toisesta tiedostosta esimerkiksi sanomalla
	<a href="sfnet.atk.html#sfnet.atk.linux">Linux-ryhmä</a>. Viittaus
	samasta tiedostosta samalla tavalla, mutta ilman #-merkkiä
	edeltävää osaa.
	
Lars Wirzenius (http://www.iki.fi/liw/mail-to-lasu.html)
